शिविर में 952 मरीजों की जांच, 111 जने रेफर
आरोग्यराजस्थान स्वास्थ्य कार्यक्रम के तहत रविवार को विभिन्न पंचायतों में शिविर लगाकर 952 लोगों की जांच की गई। मुख्य चिकित्सा और स्वास्थ्य अधिकारी डाॅ. ओपी बैरवा ने बताया कि रविवार को प्रतापगढ़ पंचायत समिति की बोेरी, अरनोद पंचायत समिति की चूपना, छोटीसादड़ी पंचायत समिति की अंबावली, पीपलखूंट की पृथ्वीपुरा और धरियावद की चरपोटिया में आरोग्य राजस्थान स्वास्थ्य शिविर लगाए गए। इसमें कुल 952 रोगियों की जांच कर इलाज किया गया। 672 जनों की लेब में जांच की गई। इस दौरान कुल 111 मरीजों को इलाज के लिए उच्चतर चिकित्सा संस्थानों में रेफर किया गया। ग्राम पंचायत बोरी और अंबावली में मुख्य चिकित्सा और स्वास्थ्य अधिकारी डाॅ. ओपी बैरवा ने निरीक्षण कर कर्मचारियों को निर्देश दिए। साथ सीएमएचओ ने धरियावद सीएचसी का निरीक्षण कर निर्देश दिए। उप मुख्य चिकित्सा और स्वास्थ्य अधिकारी डाॅ. मनीष शर्मा ने बताया की आगामी कैम्प 2 जनवरी को प्रतापगढ़ की ग्राम पंचायत चिकलाड़ और अंचलपुर, अरनोद की मोवाई, छोटीसादड़ी की जलोदिया केलूखेड़ा, पीपलखूंट की रोहानिया, धरियावद की आड़ और धरियावद में शिविर लगेंगे। शिविर सुबह साढ़े 9 बजे से साढ़े 4 बजे तक लगेगा।
धरियावद: चरपोटिया में 216 मरीजों की जांच
धरियावद| चरपोटियामें आरोग्य राजस्थान शिविर का आयोजन किया गया। इसके तहत 216 मरीजों की जांच की गई और 10 गंभीर मरीजों को रेफर किया गया। इस दौरान 33 मरीजों की जांच की गई। ब्लॉक चिकित्सा अधिकारी डॉ. एसके जैन ने शिविर का निरीक्षण किया। शिविर में डॉ. उपेंद्र कुमार और डॉ. मुनीश सहित मेडिकल टीम ने मरीजों की जांच की।
छोटीसादड़ी . अंबावली के अटल सेवा केंद्र पर रविवार को भामाशाह बीमा स्वास्थ्य शिविर लगाया गया। इसमें क्षेत्र के 193 ग्रामीणों का पंजीयन कर सामान्य बीमारियों का इलाज किया गया। गंभीर बीमारी से ग्रसित लाभार्थियों को उच्च संस्थान में रेफर किया गया। शिविर का उद्घाटन सरपंच जेनब बी ने किया। शिविर में कुल पंजीकृत 193 लाभार्थियों में से 62 की बीपी जांच, 63 की रक्त जांच, 46 की ब्लड शूगर 10 रोगियों की वजन की जांच की गई। साथ ही 15 रोगियों को उच्च संस्थान में रेफर किया गया। डाॅ. ओपी बैरवा ने निरीक्षण कर निर्देश दिए। चिकित्सक मनीष आचार्य, ओमप्रकाश महावर, ब्लाॅक कार्यक्रम प्रबंधक अशोक बैरवा, सुंदर मराठा, एएनएम शोभा शर्मा, अमृतलाल मेघवाल, अंजना वर्मा, कंचन मीणा, आशा विश्नोई, लीलावंती मीणा, शांतिलाल धाकड़, गोविंद नखवाल, सुभाना, विजेश माली, कुशाल सुथार सहित कई मौजूद थे।
छोटीसादड़ी . प्राकृतिक चिकित्सा शिविर में जानकारी देते अतिथि डॉक्टर।
छोटीसादड़ी . अंबावली में आरोग्य शिविर में पंजीयन कराते ग्रामीण।
hin_Deva hin_Deva awa_Deva hin_Deva hin_Deva hin_Deva hin_Deva